Morgen-briefing: Bill Gates overfører milliarder af kroner til Melinda / Vikar-app vinder Publikumsprisen / Nemmere adgang til offentlige data med lov-ændring - Computerworld\nBill Gates overfører milliarder af kroner til Melinda. Vikar-app vinder Publikumsprisen. Nemmere adgang til offentlige data med lov-ændring. Datatilsynet opdaterer sin vejledning om samtykker. 10 medarbejdere i FlowIT i Odense bliver medejere.\n6. maj 2021 kl. 06.23\nBill Gates overfører milliarder af kroner til Melinda\nBill Gates er i gang med at overføre værdier for milliarder af kroner til Melinda Gates, efter parret forleden meddelte, at det skulle skilles efter 27 års ægteskab.\nBill Gates’ investeringsselskab, Cascade Investments, overførte mandag værdipapirer for 1,8 milliarder dollar til Melinda Gates - samme dag som skilsmissen blev annonceret.\nMelinda Gates modtog her 2,94 millioner aktier i AutoNation og 14,1 millioner aktier i Canadian National Railway.\nBill Gates har fortsat rigeligt med penge. Han er fortsat god for 128,6 milliarder dollar og verdens fjerderigeste mand.\nHan ejer iøvrigt i dag blot en enkelt procent af Microsoft, efter han tidligere har frasolgt betydelige mængder aktier i selskabet.\nÅrets Publikumsprisen - som uddeles af Center for Offentlig Innovation - går i går til Københavns Kommune, der har udviklet en særlig vikar-app til brug på plejehjem og i hjemmeplejen.\nAppen hedder VikarAdgangs-app, og den har gjort de ellers ret omfattende arbejdsgange med at bestille og oprette vikarer i kommunens fagsystemer langt mere effektiv, billigere og mere sikker, hedder det.\nAppen - der tog seks uger at implementere - har således reduceret de årlige driftsomkostninger til håndtering af vikarerne med 6,5 millioner kroner om året - og løst alle problemer med GDPR i processen.\nKøbenhavns Kommune meddeler, at man håber, at også andre kan bruge løsningen.\nNemmere adgang til offentlige data med lov-ændring\nDet bliver langt nemmere at få adgang til offentlige data, meddeler Digitaliseringsstyrelsen, efter Folketinget tirsdag vedtog at ændre i den såkaldte PSI-lov, der regulerer offentlige myndigheders håndtering af adgang til data - herunder eksempelvis formater.\nIfølge Digitaliseringsstyrelsen betyder lov-ændringen blandt andet, at loven nu også omfatter eksempelvis offentlige forsynings-virksomheder, forskningsdata og lignende.\n“Loven ændrer desuden reglerne for betaling og salg af offentlige data, blandt andet ved at der skal føres en offentlig liste over de myndigheder, der af forskellige årsager kan være undtaget fra de generelle krav om gratis adgang,” meddeler Digitaliseringsstyrelsen.\nDu kan læse mere om lov-ændringen hos Digitaliseringsstyrelsen her.\nDatatilsynet opdaterer sin vejledning om samtykker\nDatatilsynet har opdateret sin vejledning om samtykker i forbindelse med GDPR - altså de tilladelser, som stort set alle organisationer før eller siden skal anmode brugerne om for at komme videre i teksten.\nDatatilsynet har blandt andet i sin vejledning tilføjet forskellige uddybninger om sin praksis og justeret forskellige detaljer i teksten, som tidligere ikke har været præcise nok.\nDatatilsynet har allerede truffet flere afgørelser om håndtering af samtykke, så praksis er efterhånden nogenlunde fastlagt.\nDu kan læse mere om opdateringerne hos Datatilsynet her.\n10 medarbejdere i FlowIT i Odense bliver medejere\n10 medarbejdere i fynske FlowIT indtræder som aktionærer i selskabet sammen med bestyrelsesmformand Mogens Nielsen.\nSelskabet - der har omkring 20 medarbejdere i alt - meddeler, at alle medarbejderne har fået tilbud om at købe en andel af selskabet, som har valgt denne vej fremfor at lade sig overtage af en kapitalfond eller lignende på grund af fællesskab.\nSelskabet blev etableret i 1999 Lars T. Olsen, som hurtigt efter ansatte direktør Karsten Ley Poulsen. Lars T. Olsen sælger nu alle sine aktier til Karsten Ley Poulsen.\n“Det handler om fællesskabet. Vi er fælles om at skabe et softwareprodukt til projekt- og porteføljestyring i verdensklasse. Medarbejderne mulighed for at få del i den værdiskabelse, som de selv er med til at skabe,” meddeler Karsten Ley Poulsen i forbindelse med salget af aktier til medarbejderne.


Praktikant til Sundhed & Life Science samt Energi & Grøn Omstilling\nDen danske ambassade i Sydkorea søger en praktikant, der tilknyttes ambassadens to sektorrådgivere på Sundhed & Life Science samt Energi & Grøn omstilling, for perioden 1. august 2021 til 31. januar 2022. Frist for ansøgninger til denne stilling er d. 1. marts 2021.\nSom praktikant på Energi & Grøn Omstilling samt på Sundhed & Life Science, vil du blive tilknyttet ambassadens to sektorrådgivere på disse områder og bistå begge udsendte samt lokale kollegaer efter behov. Udgangspunktet vil være, at du fordeler din tid ligeligt mellem de to sektorer. Dine opgaver vil fx være at udarbejde analyser inden for de to sektorer og arrangere møder og seminarer for myndighedsaktører, virksomhedere og / eller forskere. Ambassaden ønsker, at praktikopholdet skal bidrage til din faglige udvikling og give et indblik i et moderne diplomati og udenrigstjenestens opgaver. Samtidig skal du være indstillet på en alsidig hverdag præget af både strategisk tænkning og rugbrødsarbejde.\nAnsøgningen bilagt CV, eksamensresultater og eventuelle udtalelser mærkes "Praktikant" og sendes som én samlet PDF-fil til selamb@um.dk cc: chrlad@um.dk. Ansøgningen udfærdiges på dansk.


Derfor koster benzinen det samme på alle tankstationer\nDisse myggespray er bedst i test\nAnja Philip: Skjult paragraf sender pludselig ekstraregning på pakkerejser\nDanske Bank hæver gebyrer\n– En ting er, at bankerne tjener milliarder på negative renter. Samtidigt går de så ud og skruer op for gebyrerne. Det bliver lige lidt for smart.\nJacob Ruben Hansen, økonom i Forbrugerrådet Tænk til Børsen.\n– Du kan også lave en aftale med SAS om, at du selv køber en anden billet og så dækker de differencen mellem billetterne.\nVibeke Myrtue Jensen, politisk rådgiver i Forbrugerrådet Tænk til TV2 News\n– Man skal huske på, at ens pension ikke kun drejer sig om opsparing, men også forsikringer.\nEmil Rosager Schaarup, projektleder i Forbrugerrådet Tænk til Midtjyllands Avis\nDu skal have styr på forsikringen, når du kører på ferie i udlandet. Selv om du er dækket af vejhjælp i Danmark, er du ikke nødvendigvis dækket i udlandet. Læs med her.


Halstørklæder - Spar Penge på Halstørklæder hos Heaven4Kids.dk\nFransa Kids Halstørklæder\nLEGO Wear Halstørklæder\nName It Halstørklæder\nKategori Accessories Børnetøj Restsalg / Outlet / Lagersalg Halstørklæde Diverse Tilbehør\nMærke D-xel Fransa Kids LEGO Wear Minymo Name It 4F\n4F - Halstørklæde\n4F Halstørklæde har følgende egenskaber: Flere farvet, One Size. Udført i 28% Polyester, 52% viskose, 20% Polyamide\nLEGO Wear - Halsedisse.\nLEGO Wear - Halsedisse AYAN 770 har følgende egenskaber: fleecefoer, velcro. LEGO Wear Halsedisse er udført i 100% Polyester\nLEGO Wear Halsedisse AYAN 770\nName It - Halstørklæde\nName It - Halstørklæde.\nName It - Halstørklæde har følgende egenskaber: glimmereffekt, ensfarvet. Name It Halstørklæde er udført i 52% Polyester, 28% viskose, 20% Metalfiber\nName It Halstørklæde\nName It - Halstørklæde har følgende egenskaber: flere farvet, indeholder alt vist på billede. Name It Halstørklæde er udført i 100% Bomuld\nName It - Halstørklæde har følgende egenskaber: ensfarvet.\n, fra Fransa Kids. Tørklæde i grøn med perler 100% bomuld ( 1 SIZE)\nMiNyMo - Tørklæde\nHalstørklæder er en type tørklæde, som typisk er langt og smalt, og benyttes for at holde halsen varm. Halstørklæder til børn er en del af overtøjet til sent på efteråret og vinteren. De skal være lavet i et materiale som holder både hals og barn varmt, så barnet ikke går hen og bliver forkølet eller påtager sig andre sygdomme.\nHalstørklæde - sæt farve på hverdagen\nØnsker du at gøre lidt ekstra ud af dit barn garderobe, kan du med fordele tilføje et rigtig smart og farverigt halstørklæde. Det er typisk det små ting, som gør at dit barns garderobe får en helt nyt liv. Børn elsker en hverdag med sjov og med farver, så hvorfor ikke startet dagen med en farverigt, og blødt halstørklæde.\nDu kan se vores store udvalg af halstørklæder, fra mange kendte mærker. Vi har halstørklæder i mange forskellige farver. Og bestiller du et halstørklæde i dag inden kl 20, så vil din ordre blive afsendt samme dag.


Vesten kan ikke vente på svaret på om Gorbatovs reformer vil lykkes :: Krigsvidenskab.dk\nVesten kan ikke vente på svaret på om Gorbatovs reformer vil lykkes\nRedaktionen vil i de kommende numre bringe indlæg om udviklingen i Sovjetunionen og de mulige konsekvenser heraf for den vestlige verden. Journalist Vibeke Sperling, Danmarks Radio, har efterkommet en opfordring fra redaktionen om at gøre status over situationen i Sovjetunionen og Østeuropa samt vurdere de vestlige muligheder.\nUnder Gorbatjovs sidste store »møde med Vesten« ved FNs generalforsamling i december 1988 var spørgsmålet ikke længere, om han er en seriøs reformmand eller ikke. Nu var spørgsmålet, om han vil vinde slaget om reformer i Sovjetunionen eller ikke. Det er et fremskridt, at selv de mest skeptiske har ladet sig overbevise om, at han vil noget radikalt andet end forgængerne. Selv Franz Josef Strauss lod sig overbevise og nåede før sin død at proklamere, at Vesten ikke længere behøver at frygte Sovjetunionen. Hvad angår Strauss kan indvendes, at han nok i sidste instans tænkte mest på Bayerns økonomiske muligheder i såmspil med supermagten mod Øst. Men hvis det var baggrunden for hans kursskifte, så er det kun et yderligere argument for, at solide business-interesser kan gavne freden. Vi måtte vente længe, før de indflydelsesrige vestlige tænketanke var parate til at konstatere, at det er noget andet med Gorbatjov. Men faren er nu, at Vesten sætter nye betingelser for at tro på, at samspillet med Sovjetunionen kan blive et radikalt andet, til gavn for verdensfreden. På slutningen af 1988 var både Henry Kissinger og Helmut Schmidt ude med analyser af situationen, der bekræftede, at det nu er god latin at se Gorbatjov som en mand, der mener i hvert fald en stor del af det, som han siger. Men begge indflydelsesrige herrer ender alligevel med at konstatere, at Vesten stadig må være afventende.\nSer vi på Helmut Schmidts kommentar, offentliggjort i International Herald Tribune i week-enden 17.-18. december 1988, så fortælles historien allerede i overskriften: »Russia is Changing, but the West Can’t Count on it«. Ja, de er ved at forandre sig derovre, men det er ikke noget Vesten kan basere sin politik på, fortæller den tidligere vesttyske forbundskansler os. Schmidt påpeger med megen rette, at perestrojka er et højst usikkert forehavende, men at det er et projekt, der, hvis det lykkes, vil være til stor gavn for sovjetborgeme, men også for tjekkoslovakker, polakker, ungarere og alle andre indbyggere i det sovjetiske imperium samt for vesteuropæere, fordi det kan skabe stabilitet på kontinentet. Men ifølge Helmut Schmidt er der kun 50% chance for, at det lykkes.\nFørst sikre med næste mand\nSchmidts pointe er, at Vesten nok skal udnytte alle muligheder til det tidspunkt i midten af 90’eme, hvor der efter hans opfattelse er en stor chance for, at Gorbatjov vil blive udskiftet med en anden, »som Malenkov og Khrusjtjov blev det«. Hans baggrund for at opfordre til at udnytte mulighederne er imidlertid, at »efter midten af 90’eme forsvinder de måske. Den nuværende situation kan kaldes et vindue til muligheder - det vil ikke vare evigt«. Hvor meget Schmidt end måtte få ret i analysen, så er konklusionen tendentielt katastrofal. For det, som han siger, er i realiteten, at først når vi har set, hvilken kaliber Gorbatjovs efterfølger er af, kan Vesten basere sin politik på, at fundamentale ændringer af det sovjetiske samfund er mulige. Vi har faktisk set, at de er mulige. Vi har set udspil, der kræver et svar. Og Vesten har faktisk ikke givet svaret. En af grundene er selvfølgelig, at den hastighed, hvormed de sovjetiske signaler har ændret sig, i sig selv må vække skepsis, når det drejer sig om et samfund, som tidligere strukturelt har været ude af stand til at foretage hurtige ændringer. Men et af tidens store problemer er, at vestlige ledere er så optaget af Gorbatjovs ubestridelige propaganda-sejre i Vesten, at de end ikke ser, når disse sejre tages hjem på bekostning af det system, som han repræsenterer, og som er Vestens egentlige fjende. Fjenden er jo ikke Gorbatjovs charme, som igen er noget relativt, fordi den altid kun profileres i forhold til Bresjnev eller andre ucharmerende sovjetledere, aldrig i forhold til de virkeligt karismatiske ledere, som verden har set.\nEn mands triumf\nGorbatjovs optræden i FN i december var f.eks. en mands triumf og et systems nederlag på en og samme tid. Det, som talen markerede, var på sin vis det, som chefredaktøren for Glasnost-bladet Ogonjok, Vitalij Korotits, sagde lige ud under sit besøg i København kort før rejsen til FN, som han også deltog i: »Vi er på vej ind i det civiliserede internationale samfund«. Gorbatjov havde tydeligvis ikke udarbejdet sit forslag om reduktion af Den Røde Hær med en halv million mand og tilbagetrækning af 50.000 fra Østeuropa i samarbejde med selvsamme Røde Hær. Hvis ikke det var klart i New York, så blev det det under forsvarsminister Jasovs besøg i DDR kort tid efter. Jasov var der angiveligt til »opstillingsmøde« op til valget til det nye og mere magtfulde sovjetiske parlament i marts, men det var klart, at besøget ikke mindst tog sigte på at berolige den militære ledelse i Østtyskland. »Ingen af jer bliver fyrede«, forsikrede Jasov. Gorbatjovs udspil skulle først bagefter udfyldes, som udenrigsminister Eduard Sjevardnadse også gjore klart på et efterfølgende møde for det sovjetiske diplomati i udenrigsministeriet i Moskva. I et interview til Moscow News efter dette møde sagde Sjevardnadse, at det ville være en alvorlig misforståelse at forsøge at give det indtryk, at man fra sovjetisk side allerede havde udarbejdet konkrete planer på alle de felter, som Gorbatjov udtalte sig om. Man skulle f.eks. først til at udarbejde planer for, hvordan man rent faktisk vil gennemføre den store nedskæring i militærapparatet, som Gorbatjov havde lovet. Imidlertid var Gorbatjov-udspillet alvorligt ment, men det viser også hans teknik, som i høj grad er afhængig af Vestens medspil. Han udstikker nogle retningslinier, som diplomatiet, o^ i dette tilfælde også militæret, så må bakse med at få udfyldt. Men hvis udspillet støder på positiv respons i Vesten, så forpligter det også til udfyldelse tilbage i Moskva. På den måde bliver perestrojka i Den Røde Hær til et langt mere udadvendt foretagende end perestrojka i den civile økonomi, selv om det, hærens fortsat lukkede karakter taget i betragtning, forekommer paradoksalt. Men, som nævnt, personen Gorbatjovs triumf i FN modsvaredes af systemets nederlag. For at kræve og tilbyde militær perestrojka måtte Gorbatjov over for FN indrømme, at det ideologiske grundlag for hans samfund er en misforståelse og under total forvandling - altså hvis det står til ham og hans støtter, som afgjort ikke er blevet færre, siden han sidst satte benene på amerikansk jord.\nGorbatjov sagde klart, at denne verdens fremtid må baseres på internationalt anerkendte retsbegreber og internationalt anerkendte normer for individets og samfundets beskyttelse. Han anerkendte klart, at de borgerligt demokratiske samfund havde været bedre til at passe på de universelle værdier igennem de sidste mange årtier. Og anerkendelsen af, at der findes noget sådant som universelle værdier, er den sande revolution i sovjetisk tænkning.\nEfter talen hæftede de fleste vestlige kommentatorer sig ved, at Gorbatjovs udspil var en anerkendelse af Vestens argumenter, hvad angår det militære styrkeforhold i Europa. Personligt mener jeg, at anerkendelsen af universelle værdier er en større garanti for virkelige ændringer. Vesten behøver ikke nødvendigvis vente på næste mand for at anerkende dette fundamentale skred i form af egne nye udspil. Sagen er snarere den, at hvis Vesten vil vente og se, hvordan den næste ser ud, så bliver han sikkert sådan, som Helmut Schmidt frygter. Spørgsmålet om Gorbatjovs muligheder for at ændre det sovjetiske samfund er selvfølgelig ikke irrelevant. Der er ikke nogen garanti for, at hans perestrojka vil lykkes. Det afgørende nye i denne sammenhæng er, at den interne udvikling i Sovjetunionen for første gang i dets historie også er lagt i Vestens hænder, og Gorbatjov bevidst knytter den forbindelse. Sjevardnadse sagde i føromtalte interview, at Gorbatjovs møde med den afgående og den tiltrædende amerikanske præsident i New York var mindst lige så vigtigt som de formelle topmøder mellem Gorbatjov og Reagan. Når dette møde måske var endnu vigtigere ifølge Sjevardnadse, så skyldes det, at både Reagan og Bush fremhævede Gorbatjovs perestrojka og glasnost som en forudsætning for de bedrede internationale relationer. Lignende udtalelser fra vesteuropæiske ledere, som Gorbatjov mødte sidste år, fremhæves også flittigt i sovjetisk presse, fra Giriaco De Mitas til Francois Mitterrands og Helmut Kohls rosende omtale af perestrojka i Sovjetunionen. Vestlig støtte styrker helt oplagt Gorbatjov imod de konservative. Og når alt kommer til alt, så er hans bedste chance for at ændre formentlig, at der ikke er nogen konkurrent til posten som parti- og statschef. De mange bekymrede vestlige udtalelser om hans chancer burde ses i lyset af, hvad han faktisk har kunnet udrette alene i det forgangne år.\nDer var ingen, selv ikke blandt de mest optimistiske Moskva-korespondenter, der forudså, at 1988 ville blive et år med så bramfrie Gorbatjovinitiativer på hjemmefronten og i udenrigspolitikken.\nNår ingen forestillede sig ændringer i den takt, som de skete, så skyldes det blandt andet, at Gorbatjov nok heller ikke selv havde forestillet sig, at han ville få mulighed for at løbe så stærkt. Hans udspil synes at radikaHseres i takt med, at han selv får stadig større indsigt i mekanismerne. Der er ikke tale om, at han har et færdigt politisk projekt. Der er snarere tale om, at et sådant stykkes gradvist sammen, og at han reagerer ad hoc på nye situationer. Hidtil har han udrettet en hel del ad den vej og spiller intelligent på mekanismerne i en offentlig debat under dannelse. Han udtaler sig selv forsigtigt om f.eks. stalinismens rædsler, men lader presse og anti-stalinismebevægelser blotlægge de virkelige begivenheder. Han lader sine allierede blandt de intellektuelle skabe en folkehg konsensus, som gradvist styrker ham selv imod de konservative. Potentielt introduceres nu en helt ny politisk logik med et parlament, der skal gives reelle beføjelser som sådant. Opstillingsprocessen til valget i slutningen af marts har været ladet med skuffelser, idet valgkollegieme mange steder fungerer som filtermekanismer og parlamentet dermed kan ende med et mere traditionelt foretagende end sundt er. Men magtbalancen mellem et relativt åbent parlament og et stadig lukket partisystem kan dårligt andet end udfordre sidstnævnte. Økonomien er en langt mere kaotisk sag. Mange af de gamle planøkonomi-strukturer er blevet helt eller ^elvist fjernet, men der er reelt ikke sat noget færdigt i deres sted. Derfor kan den sovjetiske økonomi meget vel vise nogle af de samme skavanker, som har fået kineserne til at gribe til bremsen. For i det tomrum, som opstår, når den gamle centralistiske styring forsvinder, uden at et reelt marked er skabt som den nye styrende mekanisme, har nye former for korruption og svindel det med at rykke ind. Selv om Gorbatjov afviser at tale om nødvendigheden af en ny form for Marshall-hjælp til at bringe den sovjetiske og de østeuropæiske økonomier på fode, er det formentlig i de baner. Vesten nu bør tænke, hvis man virkelig skal udnytte muUghederne for en radikal ny logik i Europas sikkerhedspolitiske udvikling.\nGorbatjov står til dumpekarakter med sin ad hoc-fremgangsmåde til løsning af nye problemer, når det gælder nationalitets-konflikterne. Også på det felt blev 1988 et overraskelsernes år. Ingen havde forudset, at tusinder og atter tusinder af tidligere passive sovjetborgere ville gå på gaderne i rigets forskellige hjørner, fra Baltikum til Kaukasus. Styrken bag folkelige krav om større selvstændighed ude i republikkerne var formentlig også en stor overraskelse for Gorbatjov, der med sine afvisende reaktioner har desillusioneret både balterne og armeneme, der potentielt er blandt hans bedste forbundsfæller. Gorbatjovs problem er, at han skal have hele det vældige rige til at fungere, mens driftige republikker som de baltiske vil bruge glasnost og perestrojka til at gøre mere for sig selv. Selvstændighedsbestræbelser er en uønsket side-effekt af Gorbatjovs egen politik. Hvis nye repressive løsninger skal undgåes, så må Gorbatjov indse, at hans egen politik næppe kan føre til andet end en meget løsere sovjetisk føderationsstruktur, end vi kender den i dag. Det er en sådan opblødningsproces i det sovjetiske imperium, som Vesten bør støtte. Og her ligger nye potentielle konfliktflader, hvis ikke Gorbatjov trækker den vej i den stykvise udbygning af et »grand design« for fremtiden. Parallelle konflikter udspiller sig i Østeuropa. Den polske ministerpræsident Mieszylslaw Rakowski har formentlig ret i det, som han for nylig sagde i et interview, at konflikter mellem nationaliteter, demonstrationer og strejker er rykket ind i »det andet Europa« som en del af dagligdagen. Alle de positive udviklinger, som vi nu oplever, betyder ikke harmoni, men disharmoni, for hvad andet kan en reel demokratiseringsproces indebære. Gorbatjov afviser kategorisk, at udviklingen af et flerparti-system er sat på dagsordenen i Sovjetunionen, i Polen og Ungam kan ledelserne ikke længere afvise det, men forsøger at introducere en form for partistyret pluralisme. For blot at nævne nogle af de sprængfarlige bmdflader. Også det er en lidet ønsket side-effekt af glasnost og perestrojka. Og selv om den polske og ungarske ledelse nu synes at være Gorbatjovs eneste reelle allierede blandt de østeuropæiske regimer, så er sandheden nok ikke så enkel. For var det bare for at undgå at udfordre Honecker, at Sjevardnadse sagde under Wien-forhandlingemes afslutning, at Berlin-muren skal der ikke pilles ved, for »ethvert land har ret til at bestemme, hvordan dets egne grænser skal se ud«?\nNej, det var formentlig også, fordi Gorbatjov heller ikke kan se noget alternativ til fastholdelse af status quo i DDR. Når alt kommer til alt, er det fortsat Sovjetunionens vestbastion. Dertil kommer, at DDRs situation er helt særegen blandt de sovjetiske allierede. For ligegyldig hvor meget befolkningerne i Polen, Ungam og Tjekkoslovakiet slækker på socialismen, så er de stadig nationale enheder, som Sovjetunionen kan skabe en forståelse med, om ikke for andet, så fordi de fortsat har brug for økonomisk samarbejde med giganten. Det eneste, der legitimerer eksistensen af DDR, er påstanden om socialismens herligheder og partiet SEDs forvaltning af magten. En Gorbatjovrevolution i DDR er langt farligere for Gorbatjov end lignende udviklinger i andre østeuropæiske lande, for i DDR vil den automatisk stille spørgsmålstegn ved selve staten. Og for så vidt har Moskva Bonns støtte til de forsigtige skridts politik i DDR. Heller ikke i den vesttyske hovedstad spores interesse for en hastig destabilisering af Honecker-regimet.\nOgså andre skjulte alliancer mellem Moskva og mere konservative ledere i Østeuropa spores. Gorbatjov har ikke indfriet tjekkoslovakkernes forventninger om at fjerne den ledelse, som Moskva engang indsatte i Prag. Vel pressede han under sit besøg i Prag forrige år på for økonomisk modernisering i Tjekkoslovakiet, men han er heller ikke interesseret i uro i landet. Han har i realiteten godkendt, at Milos Jakes sørger for ro og orden. Det er tankevækkende, at soyjetisk presse er meget i overensstemmelse med den tjekkoslovakiske, når det gælder omtale af nye demonstrationer i Prag. Det er også tankevækkende, at i det Sovjetunionen, hvor man nu tillader alskens demonstrationer, blev omkring 500 mennesker, der på 20-årsdagen for invasionen i Tjekkoslovakiet ville markere deres afvigende holdning til det spørgsmål, arresteret, og de samtidige demonstrationer i Prag - de største siden 1969 - stemplet som udenlandske agenters værk. Relationerne til Østeuropa er fortsat tabu-belagte selv for den ellers så åbenmundede sovjetiske glasnostpresse. Det handler ikke om, at Gorbatjov har en færdig politik for, hvordan Østeuropa skal holdes i snor. Det handler snarere om, at han endnu ikke ved, hvordan østeuropæiske Gorbatjov-revolutioner skal tackles. Også det bør Vesten hjælpe ham med at finde ud af, ikke mindst gennem en bevidst politisk og økonomisk indsats i samarbejde med de pågældende lande, som nævnt, en form for Marshall-hjælp. Heller ikke den kan vente, indtil vi er helt sikre på, at der ikke kommer nogle konservative i den sovjetiske ledelse og render med kassen om nogle år. Det er nu chancen er der for at medvirke til at skabe modgiftmekanismer, der blokerer vejen tilbage. Og det handler jo som bekendt om hele Europas sikkerhed.\nDen Kolde Krig Reformer Vesten Sovjetunionen 1989 Årgang 1989\nFra Udlandet 1926 - 7\nHæren og Civilbeskyttelsestjenesten (Civil« forsvaret) samt dansk Hjemmeværn 194?


STUDERENDE FOR EN DAG - IT University of Copenhagen\nEr du i gang med det sidste år af din gymnasiale uddannelse eller har du sabatår, og kunne du tænke dig at snuse til livet som studerende på en af IT-Universitetets bacheloruddannelser? Så har du hvert semester chancen for at følge en studerende i løbet af en dag og snuse til hverdagslivet på universitetet. Som ”Studerende for en dag” er du sammen med en af de nuværende studerende en dag og får mulighed for at få en fornemmelse af det faglige indhold og studiemiljøet.\nDu vil følge en studerende en dag på universitetet og deltage i forelæsninger, gruppearbejde og vejledningsmøder, alt efter hvordan den studerendes skema ser ud på den pågældende dag. På den måde kommer du helt tæt på hverdagen som bachelorstuderende og har hele dagen mulighed for at få svar på dine spørgsmål om uddannelserne og studielivet fra en studerende. Derudover har du mulighed for at få en samtale med en studievejleder omkring ansøgning, optagelse og studievalg.\nDet er muligt at følge 2. års- og 3. årsstuderende på alle bacheloruddannelserne – det vil sige studerende på Softwareudvikling (SWU), Digital Design og Interaktive Teknologier (DDIT/DMD), Global Business Informatics (GBI) og Data Science (DS). Du skal være opmærksom på, at det faglige niveau er forskelligt alt efter hvilket studieår, den studerende går på.\nEt besøg som ’Studerende for en dag’ varer ca. 5 timer og består typisk af forelæsning, øvelsestime, rundvisning og frokost med værten. IT-Universitetet byder på en sandwich i frokostpausen.\nFor mere information: https://www.itu.dk/uddannelser/studieliv/studie-og-karrierevejledning\n2,504 views April 05, 2016\nRebecca læser Softwareudvikling på , forklarer,...


De bedste luksushoteller i San Vitale (Bologna) - TripAdvisor\nBedste luksushtoteller i San Vitale (Bologna), Italien\nVærdi for pengene – nr. 1 af 542 – Bologna\nNr. 23 af 102 hoteller i Bologna\nNr. 26 af 102 hoteller i Bologna\nNr. 30 af 102 hoteller i Bologna\nNr. 22 af 102 hoteller i Bologna\nNr. 18 af 102 hoteller i Bologna\nNr. 21 af 102 hoteller i Bologna\nNr. 25 af 102 hoteller i Bologna\n“Lige i centrum og her får man virkelig "value for money"”\nNr. 15 af 102 hoteller i Bologna\nNr. 16 af 102 hoteller i Bologna


BDFL Motionsfloorballstævne 4 mod 4 med målmand\n14. mar 2020 kl. 10:00 til 16:00\nKirke Eskildstrup Boldklub, Stestrupvej 41, 4360 Kirke Eskilstrup, Danmark\n2020 17 39 4005\nDer bliver kamp til stregen, når vi for første gang åbner dørene op til BDFL Motionsfloorballstævnet 4 mod 4 med målmand. Tilmeld dit hold her, hvis du har en målmand med udstyr klar, samt en 6-10 spillere som gerne vil ud og prøve at spille 4 mod 4.\nDette stævne bliver spillet på en kleinfeld bane 20*28 meter, 4 mod 4.\nDer vil til dette stævne blive spillet efter Floorball Danmarks reglement for 4 mod 4 på kleinfeldbane.\nRegler og program bliver sendt ud til de deltagende hold.\nTil dette stævne vil der være rutinerede floorball dommere til at styre kampene.\nStrøby, 17. april 2020\nBDFL Floorball Cup - Odense\nOdense C, 26. april 2020


Faxenyt.dk: Et andet hjerte, et hjerte af kød\nSøndag 5. september 2021 kl. 11:45\nAnne Rydahl Nielsen. Arkivfoto\nAf sognepræst Anne Rydahl Nielsen, Ulse, Vester Egede, Øster Egede pastorat\nPræstens klumme: Dette siger Gud Herren: Jeg giver dem et andet hjerte og en ny ånd i deres indre. Jeg fjerner stenhjertet fra deres krop og giver dem et hjerte af kød, så de følger mine love og omhyggeligt holder mine bud. De skal være mit folk, og jeg vil være deres Gud. Ez 11,19 21.\nForleden læste jeg en lille klumme af den flittige skribent Sørine Gotfredsen, hvor hun opponerede over de mange tårer, der vises offentligt, både fra sportsstjerner, kongelige og andre offentligt kendte personer, både i glæde og sorg.\nSørine Gotfredsen mente, at det var udtryk for en manglende evne til at beherske sig. Jeg er langt fra enig i, at det skulle være noget negativt.\nFølelser kan vises eller ikke vises. Det essentielle er vel, at de findes. Et gammelt ord siger at, hvad hjertet er fuldt af, løber munden over med.\nMåske kan det også blive til, hvad hjertet er fuldt af, løber øjet over med, for nogle mennesker mere end andre.\nProfeten Ezekiel skriver netop om det følende hjerte som Gud vil give os og som er vejen til, at vi kan mærke, hvad der er vigtigt og, hvad der ikke er.\nEn romanhelt for mange, mig selv inklusiv, er den svenske forfatter Fredrik Backmans Ove, fra ”En mand der hedder Ove”.\nHan er bestemt en mand, der ikke bærer følelserne uden på. Han er indelukket og tvær og har umiddelbart ikke høje tanker om andre mennesker.\nLykkeligvis har han sin lattermilde og grådlabile, elskelige nabo Pavarneh, som kan se ind bag den tillukkede mand, til hans elskelige sind og store hjerte.\nEn af de mest rørende scener i bogen foregår på hospitalet, hvor Ove er blevet indlagt efter et hjerteanfald og en læge skal fortælle Ove og den i rædselstårer opløste Parvaneh om Oves diagnose, og lægen fortæller, at Ove har et for stort hjerte.\nEn diagnose, der får Parvaneh til at bryde ud i ustoppelige lattertårer. For Ove har et stort hjerte. Han elsker, så hans hjerte er ved at briste.\nElsker sin afdøde kone, så han næsten ikke kan bære at leve, efter hendes død. En kærlighed, der gør sorgen uendelig smertefuld, men også en kærlighed og et hjerte, der viser ham en anden vej.\nFor han er nødt til at leve indtil han har gjort det, der skal gøres. Han skal være i verden for sin næste lige her og nu.\nHan skal hjælpe og bære de mennesker, der ikke kan bære sig selv og samtidig skal han lade dem bære ham og give dem plads i hans liv. Det er netop, hvad Parvaneh får frem.\nI Selma Lagerlöfs roman ”Kejseren af Portugalien” findes en anden knudemand.\nDen forslåede og hårdt ramte Jan Skrolykke, som ikke kender til kærlighed, før den første gang han ser sin lille nyfødte datter.\nDa får han en voldsom hjertebanken og forstår ikke, hvad det er der sker. Jordemoderen spørger ham, om han aldrig før har elsket nogen, så han har fået hjertebanken og det får Jan Skrolykke til at forstå, hvad det er han oplever.\nSelma Lagerlöf skriver så: ” For den, som aldrig mærker noget i sit hjerte – hverken i sorg eller glæde, han kan nok ikke regnes for et rigtigt menneske.”\nEt hjerte af kød, der er lavet af ånd, det er hvad vi får givet og det er det, der binder os sammen som mennesker.\nDet vigtige er, at vi modtager det og deler livet med andre. Om det flyder over i tårer eller ej er ikke det vigtigste, men at vi tør elske og lade os elske, det er hvad der kendetegner os som mennesker.


Irbis Kazan live resultater, program og resultat - Hockey - SofaScore\nIrbis Kazan live resultater, program og resultat - Hockey\nIrbis Kazan live resultater (og gratis video streaming på nettet), program og resultat fra alle ice-hockey turneringer som Irbis Kazan har spillet. Vi venter stadig på Irbis Kazan modstander til næste kamp. Det bliver vist her lige så snart det officielle program er tilgængeligt.\nNår kampen starter, ville du kunne følge Irbis Kazan Live resultater, opdateret point for point. Statistikker er opdateret efter kampen. Irbis Kazan sidste kamp var imod Loko Yaroslavl i MHL Playoffs, kampen endte med resultatet 6 - 7 (Loko Yaroslavl vandt kampen). Irbis Kazan program fanen viser de sidste 100 Hockey kampe med statistikker og vundet/tabt ikoner. Der er også alle Irbis Kazan planlagte kampe som de skal spille i fremtiden.\nIrbis Kazan præstation & form graf er Sofascore Live resultater Hockey live resultater unik algoritme som vi genererer fra holdets sidste 10 kampe, statistikker, detaljerede analyser og vores egen viden. Denne graf kan måske hjælpe dig med at spille på Irbis Kazan kampe, men vær opmærksom på at Sofascore ikke tager ansvar for økonomiske eller andre form for tab, direkte eller indirekte, som i forbindelse med handling på denne websides indhold.\nI kampdetaljerne tilbyder vi link til at se direkte Irbis Kazan Live stream. Hvis denne kamp er dækket af Irbis Kazan livestreaming kan du se på din computer eller telefon - iPhone, iPad, Android eller Windows phone. Vær opmærksom på at de intellektuelle rettigheder til at streame begivenheder normalt er eget på nationalt niveau og derfor, afhængigt af din placering, er der muligvis visse begivenheder du ikke kan se grundet sådanne restriktioner.\nSofaScore Hockey live resultater live resultater er tilgængelig som iPhone og iPad app, Android app i Google Play og Windows mobil app. Du kan finde os i alle butikker på forskellige sprog, hvis du søger efter "SofaScore". Installer SofaScore app'en og følg alle Irbis Kazan kampe live på din telefon!


Lokale historier fra 2900 Hellerup | VORES Hellerup\nNyheder fra Hellerup\nPriser fra 2,8 millioner kroner kroner: Se de billigste boliger i Gentofte Kommune\nSe de spændende lejligheder som er ledige i Hellerup\nDe billigste biler i Hellerup - Priser helt ned til 2.300 kroner!\nBoliger netop sat til salg i Hellerup\nSeneste annoncer fra Hellerup og omegn\nErfaren teamleder til Rådgivningscenter i pensionssektoren Forca A/S, Hellerup Motiveres du af at være med til at udvikle mennesker og tænke muligheder frem for begrænsninger - og trives du med en uforudsigelig hverdag, hvor ikke to dage er ens? Så er du måske vores nye teamleder! Som teamleder i vores Rådgivningscenter bliver du ansvarlig for planlægning og styring af den daglige drift. Herudover vil du i din hverdag blive mødt af mangeartede opgaver, eksempelvis: Faglig sparringspartner for medarbejderne i afdelingen Tæt samarbejde med Forcas kunder Afholdelse af medarbejdersamtaler\n$ Betzer $\nIndrykket 22. august på Bilhandel\n⚠Part søges til rytter❤\n⚠Part søges til rytter⚠ Hej jeg er en pige på 11 år og jeg er 140-145 ca der søger part 1-3 gange om ugen❤Jeg søger en kat 2-3 all round pony (er ikke interesseret i islændere)⚠Jeg har redet i 5 år og har forældre der selv er glade for heste⚠Jeg søger part i Gentofte,lyngby,Kbh omegn❤Elsker heste og hjælper gerne med staldarbejde og sådan noget❤Skriv pb hvis du har en pony der kunne bruge en part⚠Vil betale mellen 500-1000\nIndrykket 29. maj på Ridr\nFigur/musikanlæg fra Medicom Toy\nFigur/musikanlæg fra Medicom Toy ... 300,-\nReparation af helt ny vaskemaskine låge\nDer væltede et møbel ned over en helt ny vaskemaskine låge som var åben og nu er slået skævt. Alt elektrisk virker.\ntobias tommerup, hellerup\nMatematik- og idrætslærer til Dyssegårdsskolen i Gentofte\nMatematik- og idrætslærer til Dyssegårdsskolen i Gentofte 32 timers tidsbegrænset stilling med tiltrædelse hurtigst muligt og frem til 30. juni 2023 - med mulighed for fastansættelse. Vi glæder os til at byde en ny matematik- og idrætslærer velkommen til vores skole. Du skal synes, at det at undervise i matematik og idræt i indskolingen er det bedste i verden. Du skal også have mod på at undervise/støtte via co-teaching omkring elever på mellemtrinnet og udskoling. Vi forventer at du: Kan skabe ro og læringsglæde gennem tydelig klasseledelse Kan skabe udviklende læringsfællesskaber med deltagelsesmuligheder for eleverne Udstråler empati og glæde ved samværet med elever Er åben og imødekommende i dialogen med forældrene Engagerer dig i teamsamarbejdet, og bidrager aktivt på baggrund af din faglige viden Vi kan tilbyde: Et stærkt socialt fællesskab/gode kolleger i et miljø med humor og højt til loftet Et veletableret lærer/pædagog-samarbejde ind i den sammenhængende skoledag Et spændende, udfordrende og kreativt undervisningsmiljø med udviklingsmuligheder En skole, der vægter fagligheden højt Elever, der kan lide og er stolte af deres skole Ledelse tæt på elevernes læring og dagligdagen i skolen En skole, der har en positiv og aktiv forældregruppe og en skolebestyrelse med engagement og opbakning. Dyssegårdsskolen er beliggende i Gentofte Kommune, og er en 3-sporet udviklingsorienteret skole med 730 motiverede elever. Vi er en velfungerende skole, hvor vi vægter fællesskabet og relationer højt, både blandt eleverne og medarbejderne. I Gentofte Kommune er der fokus på Synlig Læring, Fællesskaber og Fremtidens skole. På Dyssegårdsskolen har vi tillige fokus de professionelle læringsfællesskaber. Løn og ansættelse følger gældende overenskomst. I Gentofte Kommune er der en generel politik om, at der på børne- og ungeområdet skal indhentes straffeattest og børneattest. Ansættelsessamtaler afholdes den 5.8 og 8.8.\n4 værelses lejlighed - Tuborg Bakkedrag, 2900 Hellerup\nIndrykket 6. august på Akutbolig\nTilkaldevikar til Villa Berthe i Hellerup\nVilla Berthe en integreret daginstitution i Hellerup søger hurtigst muligt en tilkaldevikarer til både vuggestue og børnehave, som kan tage timer ved behov. Villa Berthe er en gammel villa med en dejlig legeplads til. I villa Berthe er der 13 vuggestuebørn og 40 børnehavebørn og vi er en personalegruppe på 12 personer. Åbningstiden er fra kl. 7.00-17.00. Vi søger ansvarsfulde og initiativrige vikarer, som er omsorgsfulde og glade i samværet med børn. Har du lyst til at arbejde med børn fra 0-6 år, så kan vi tilbyde dig et job med masser af udfordringer. Du skal desuden kunne lide at være ude i al slags vejr. Send en ansøgning som beskriver dig, og fortæl hvorfor du har lyst til at være vikar og arbejde med børn. Vi glæder os til at høre fra dig. Ansættelsessamtaler finder sted hurtigst muligt. I Gentofte kommune er der en generel politik om, at der ved ansættelse på børn og unge området skal indhentes straffeattest/børneattest.\n3 værelses lejlighed - Tuborg Bakkedrag, 2900 Hellerup\nLærer i dansk som andetsprog til Vito, Gentofte Ungdomsskole\nVi søger en engageret og kvalificeret lærer til at undervise unge i DSA i Videnscenter for Tosprogede (Vito). Særligt drømmer vi om en kollega, der har erfaring med og lyst til at undervise i dansk på begynderniveau. Hvis du derudover har specialpædagogiske kompetencer, er det en fordel. Vito er en afdeling af Gentofte Ungdomsskole. Vi underviser elever fra hele verden mellem 13 og 18 i dansk. Vores elever kommer med meget forskellige forudsætninger, skolemæssige erfaringer og forventninger til skolen. Du skal kunne danne gode relationer med unge i sårbare livssituationer og danne trygge og tydelige rammer for deres læring. Du bliver en del af et selvstyrende team på 10 medarbejdere, der har tæt samarbejde med mentorer, uddannelsesvejledere, psykologer og socialrådgivere. Du skal have lyst til at bidrage til samarbejdet om eleverne og undervisningen, men også være selvkørende i en travl og omskiftelig dagligdag. På Ungdomsskolen har vi stor selvbestemmelse i undervisningen, et godt samarbejde på tværs af afdelingerne, god stemning og højt til loftet. Vi gør os umage for at møde eleverne i deres individuelle behov, og vi brænder for at skabe et miljø, hvor de unge trives og kan udvikle sig socialt og fagligt. Faglige kvalifikationer Uddannet i og/eller erfaring med at undervise i dansk som andetsprog Erfaring med og interesse for at undervise i dansk på begynderniveau Stærk i relationsarbejde med unge Gerne specialpædagogiske kvalifikationer Hvis du desuden kan undervise i engelsk, matematik eller idræt, er det en fordel. Stillingen er en fuldtidsstilling, i udgangspunktet tidsbegrænset til skoleåret 2022-23, med god mulighed for efterfølgende fastansættelse. Løn og ansættelsesforhold efter gældende overenskomst. Gentofte Kommune indhenter straffeattester for medarbejdere på børne- og ungeområdet. Ansøgningsfrist mandag 27. juni kl. 10. Vi holder løbende jobsamtaler, og målet er at finde vores nye kollega inden udgangen af juni måned.\nPædagog til barselsvikariat i vuggestuen\nBrænder du for arbejdet med vuggestuebørn? Er du omsorgsfuld og nærværende? Er du til ude leg, motorisk udfoldelse, leg og fordybelse? Så er vi klar til at byde dig indenfor i Villa Berthes vuggestue. Vi kan tilbyde dig et spændende barselsvikariat i vuggestuen fra d. 1. september og som varer indtil d. 31. januar. Villa Berthe er en integreret daginstitution i Hellerup beliggende i en to etagers villa med en dejlig legeplads, som huser 13 vuggestuebørn, 40 børnehavebørn og 12 medarbejdere. Vi bor tæt på Hellerup station, så du kommer let til og fra arbejde. I Villa Berthe arbejder vi med mindre børnegrupper, som giver mere plads, ro og nærvær omkring det enkelte barn og børnefællesskaberne. Institutionen er indrettet med funktionsopdelte rum, som tilbyder overskuelige og forudsigelige muligheder for børnene, for at skabe lyst til leg, brug af fantasi og læring. Vuggestuen har to rum, et rum er fuldt indrettet som motorikrum, et andet rum appellerer mere til at bygge, fordybelse og til at øve sig i rollelege. Vi har fokus på sansemotorik og bevægelse således at barnet udvikler en kropsfornemmelse og bliver bevidst om kroppens muligheder og begrænsninger. Vi prioriterer højt at tage på ture i nærmiljøet med en lille gruppe børn og vi har bl.a. sprogkufferter, materialer til at skabe æstetiske læreprocesser og en sangkuffert med konkreter til samling. Vi planlægger alt dette ud fra en månedsplan. En velfungerende personalegruppe med høj grad af tillid og fællesskab Vi har et godt samarbejde i personalegruppen og du vil få indflydelse på planlægning og udførelse af egen praksis. Du bliver en del af en dedikeret personalegruppe, som planlægger og udfører mange forskellige aktiviteter med børnene. Vi har bl.a. fokus på børneperspektiver, hvor vi er nysgerrige på børnenes oplevelser og erfaringer. Kan du se dig selv i denne beskrivelse, eller er du blevet nysgerrig og vil vide mere, så tag fat i Maria Kristiansen på telefon 39404112. Vi glæder os til at modtage din ansøgning og dit cv, som du kan sende via ansøgningsformularen. Vi inviterer løbende til samtale, så kontakt os gerne med det samme. Det er almindelig procedure, at vi indhente børne- og straffeattest samt referencer. Barselsvikariatet er på 32 timer om ugen, og ledig fra den 1. december. Vi glæder os til at høre fra dig.\nMoooi Lampe til salg\nMoooi Lampe til salg ! 2000,- kr. Bredde 80 cm , højde 60 cm . God stand


Ølstrupvej 15, No, 6950 Ringkøbing\nKvægejendom med 170 køer samt opdræt og 120,2 ha.\nEjendommen er beliggende i et naturskønt område, 6 km fra Ringkøbing og ca. 4,5 km indtil Hee skole. Ejendommen fremstår som en harmonisk ejendom, hvor stuehuset er placeret lidt væk fra driftsbygninger og højt beliggende således der er en skøn udsigt til markerne og naturen omkring gården.\nDriften omfatter en SDM besætning på 170 køer samt opdræt. Mælkekvoten er på 1.172.000 kg med en fedt pct. på 5,39%. Der anvendes traditionel fodring med græs og majs. Ejendommen er miljøgodkendt til 258 DE i kvæg.\nLøsdriftsstalden er opført i 2002 med 3 x DeLaval malkerobotter, hvoraf 1 robot er på leasingaftale.\nStationær foderblander, hvorfra der udfodres med en Lydersen motortruk. Traditionel indretning med i alt 153 sengebåse, gardiner m.v.\nStald fra 1979 til ungdyr og goldkøer med 140 sengepladser og plads til 60 kreaturer på dybstrøelse samt 5 kælvningsbokse. I enden er der kalvestald fra 1995 med plads til kalve op til 8 uger. Der er 16 enkeltbokse og 5 fællesbokse til kvier.\nFoderhus eller maskinhus fra 2003 på 654 m2 og 1.250 m2 udendørs areal med køresiloer.\nGyllebeholder: 1 x 3.000 m3 fra 2002, 1 x 1.000 m3 fra 1991 og 1 x 450 m3 fra 1979.\nPå 2 ejendomme, der ligger samlet som en enhed, er jordarealet på 120,25 ha med 96 ha under plov, 12 ha med varigt græs og de resterende 10 ha er beplantning, natur, grund og have. De fleste arealer er med vanding fra boring. Derudover er der 8,7 ha i forpagtning, der er ingen markmaskiner på ejendommen.\nFritliggende løvfaldsgul/rødstens stuehus på 248 m² beboelse, hvoraf de 102 m2 ligger på 1. sal.\nHuset er indrettet med stor entre hvorfra der er adgang til husets bryggers, de to gode værelser i stueplanen, hvor det ene fungere som kontor og det andet som soveværelse, et badeværelse med brus og et dejligt stort køkkenalrum med spiseplads og kig til gårdspladsen og ned til staldbygningerne. Gennem en fransk dør kommer man ind i en stor dejlig lys stue.\nFra trappen i entreen kan man komme op på 1. salen som er indrettet med et stort værelse, ellers er resten uudnyttet, men der er forberedt til et badeværelse, så man nemt og hurtigt kan lave dette samt nogle værelser, hvis behovet er der.\nStor sydvendt terrasse med udgang fra køkkenalrummet, en have med god læ.\nGarageanlæg fra 2000, omgivet af en stor gårdsplads.\nEn arbejdsvenlig bedrift med gode bygninger, dejligt stuehus og gode udviklingsmuligheder.\nKlik her for at se boligpræsentation af Køkken\nKlik her for at se boligpræsentation af Stue\nKlik her for at se boligpræsentation af Badeværelse\nKlik her for at se boligpræsentation af Soveværelse\nKlik her for at se boligpræsentation af Ejendommen set fra gårdspladsen


Kortfattet gengivelse af statsforvaltningens udtalelse: - PDF\nDownload "Kortfattet gengivelse af statsforvaltningens udtalelse:"\n1 X Indenrigs- og Socialministeriet har videresendt din henvendelse af 2. april 2009 vedrørende lovligheden af den af den kommunale myndighed i Læsø ydede garanti til Læsø Fonden. Kortfattet gengivelse af statsforvaltningens udtalelse: STATSFORVALTNINGEN NORDJYLLAND AALBORGHUS SLOT SLOTSPLADSEN AALBORG JOURNAL NR.: /116 SAGSBEHANDLER: AGHNOR DIREKTE TELEFON: Statsforvaltningen Nordjylland udtaler, at en kommunalbestyrelse ikke i henhold til lov om erhvervsfremme lovligt kan yde støtte til et anpartsselskab, uanset om selskabets aktiviteter ligger inden for det, som kommunalbestyrelsen lovligt ville kunne støtte i henhold til erhvervsfremmelovens 13, medmindre selskabets vedtægter eller lignende indeholder bestemmelser om udbyttebegrænsning. Eftersom vedtægten for Læsø Kur og Helse ApS ikke indeholder bestemmelser om udbyttebegrænsning, er den kommunale myndighed i Læsø i henhold til erhvervsfremmeloven afskåret fra at yde støtte til selskabet i form af garanti til Læsø Fonden. TELEFON: TELEFAX: GIRO: EAN- NR SE- NR Åbningstider: Mandag- onsdag Torsdag Fredag Statsforvaltningen finder endvidere ikke, at den kommunale myndighed i Læsø i henhold til kommunalfuldmagtsreglerne er berettiget til at yde støtte til Læsø Kur og Helse ApS, idet den af den Kommunale myndighed i Læsø stillede garanti til Læsø Fonden ikke er tilstrækkeligt øremærket til bestemte aktiviteter, der varetages af Læsø Kur og Helse ApS. Statsforvaltningen skal derfor anmode Læsø Kommunalbestyrelse om at udtale, hvad kommunalbestyrelsen herefter agter at gøre i sagen. En nærmere redegørelse for sagen samt begrundelse for\n2 statsforvaltningens udtalelse fremgår nedenfor. Kopi af dette brev er sendt til Læsø Kommunalbestyrelse. Med Venlig Hilsen Statsforvaltningen Norjylland Anette Ravnholt Kontorchef Annemette Grøngaard Hansen Fuldmægtig SIDE 2\n3 Sagsfremstilling: Statsforvaltningen har via Indenrigs- og Socialministeriet modtaget en henvendelse fra X vedrørende lovligheden af, at den kommunale myndighed i Læsø har ydet en garanti til Læsø Fonden. I skrivelse til statsforvaltningen af 25. november 2009 har den kommunale myndighed i Læsø udtalt følgende: Læsø Kommune har i en periode af ca. 6 år i samarbejde med Læsø Saltsyderi været med i udviklingen af en nu anerkendt psoriasisbehandling baseret på restlagen fra produktion af Læsø Sydesalt. Dette projekt har ført til, at Læsø Kommune og Læsø Saltsyderiet i samarbejde har rejst en økonomi til at gennemføre en ombygning af Vesterø havnekirke til et kursted. I forbindelse med projektet blev det klart, at det ikke kunne lykkedes at skaffe den nødvendige finansiering alene ved eksterne bidrag. Projektet anmodede således Læsø Kommune om en kommunegaranti, jf. vedlagte sagsfremstilling. Kommunalbestyrelsen gav i henhold til lånebekendtgørelsens regler (se 3 3) og 4) en kommunegaranti, således den nystartede Læsø Fond kunne gøre byggeriet af Læsø Kur færdigt. I Læsø Fondens bestyrelse sidder Læsø Kommunes borgmester som formand samt to repræsentanter udpeget af Læsø Kommunalbestyrelse. Se Indenrigs- og socialministeriets vejledning om Kommunernes låntagning og meddelelse af garantier m.v. af 26. juni 2009 side 23 og 24. Læsø Kur indgår i arbejdet med Læsø Kommunes sundhedsstrategi og bruges i forbindelse med sundhedsfremme, senioraktiviteter, basistræning i forbindelse med vederlagsfri fysioterapi, mødefaciliteter mm. Kommunegarantien er for et Kommunekreditlån se vedlagte lånedokument. Læsø Kommune har deponeret et beløb svarende til garantien se kommunens regnskab side 21 gruppering 27 beløb kr. [ ]. Vedlagt skrivelsen til statsforvaltningen var kommunalbestyrelsens beslutning af 21. november 2006 samt udkast til gældsbrev til Læsø Fonden af 26. maj Af det fremsendte materiale fremgår det, at Læsø Kommunalbestyrelse på møde den 21. november 2006 behandlede spørgsmålet om kommunegaranti til Læsø Kur- og Helse. Følgende fremgår af sagsfremstillingen: Projektet Læsø Kur- og Helse er nu så langt, at Læsøfonden forventedes stiftet inden udgangen af denne uge og prækvalifikation på projektet dermed kan udskrives. For at få de sidste SIDE 3\n4 økonomiske og organisatoriske ting på plads har projektet brug for en kommunegaranti på 1.75 mio. kr. ud af et samlet projekt på 34,75 mio. kr. Det har ikke været muligt, at få de sidste midler på plads inden stiftelsen af fonden, der foregår stadig forhandlinger med blandt andet Lokale og Anlægsfonden. Læsø Kommunes borgmester bliver formand for Fonden og kommunalbestyrelsen har yderligere to repræsentanter i bestyrelsen. Læsø Kommune har interesse i at projektet åbnes for øens beboere til fritidsformål og sundhedsforebyggelse. Varetagelse af denne interesse kan blandt andet sikres ved at gå ind i projektet med en kommunegaranti. Ved at stille en kommunegaranti er det sandsynligt, at de sidste bidragsydere til projektet hurtigt vil falde på plads. Garantien vil blive reduceret i takt med at restfinansieringen falder på plads. Såfremt der gives kommunegaranti forventes det at projektet kan være klar til ibrugtagning til påsken På denne baggrund godkendte kommunalbestyrelsen borgmesterens forslag om at give en kommunegaranti på 1,75 mio. kr. til Læsø Fonden. Den kommunale myndighed har fremsendt vedtægten for Læsø Fonden, dateret 19. december 2006: VEDTÆGT 1. Navn og hjemsted 1.1 Fondens navn Læsø Fonden. 1.2 Fonden er stiftet af Læsø Kommune, Nordjyllands Amt og Nordjyske Bank A/S. 1.3 Fondens hjemsted er Læsø Kommune. 2. Formål 2.1. Fondens formål er: at arbejde for etablering og opretholdelse af Læsø Kur og Helse og aktiviteter der naturligt knytter sig hertil, at sikre videreførelse og opretholdelse af Læsø Salt/Læsø Saltsyderi og de aktiviteter, der naturligt knytter sig hertil, at igangsætte eller videreføre og opretholde andre aktiviteter, der kan være fremmende for Læsø, at eje eller leje faste ejendomme, og at udleje/fremleje sådanne ejendomme til aktiviteter, der er omfattet af fondens formål, SIDE 4\n5 at støtte ethvert efter fondens bestyrelses skøn almennyttigt formål/aktivitet, der efter fondsbestyrelsens skøn er fremmende for Læsø og giver øget aktivitet på Læsø, at yde støtte til de ovennævnte formål, det være sig ved tilskud, lån, gave eller på anden måde Fonden kan være ejer og/eller lejer af de faste ejendomme, der er nævnt i 2.1. De aktiviteter, der igangsættes indenfor rammerne af fondens formål, kan etableres i fonden eller i dattervirksomheder, således at fonden virker som moderfond jf. lov om Erhvervsdrivende Fonde 2 og Aktieselskabslovens 2, stk. 2. Eje og leje af fast ejendom samt videreudlejning/fremleje af fast ejendom kan som anført i punkt 2.1 udføres af fonden, men kan også, hvis fondens bestyrelse finder det hensigtsmæssigt, etableres i dattervirksomhed Fondens aktiviteter skal ligge indenfor lovgivningen om kommuners og amters erhvervsvirksomhed. [.] 9. Ophør 9.1. Ved fondens eventuelle ophør anvendes fondens kapital efter fondsbestyrelsens bestemmelse indenfor rammerne af det i nærværende vedtægts punkt 2 nævnte formål Opløsning af fonden kan alene finde sted med fondsmyndighedens samtykke, og når samtlige bestyrelsesmedlemmer stemmer herfor. [ ] Af vedtægten for Læsø Kur og Helse ApS, dateret 26. november 2007 fremgår bl.a. følgende: 1. Navn og hjemsted 1.1. Selskabets navn er Læsø Kur og Helse ApS Selskabets hjemsted er Læsø Kommune 2. Formål 2.1. Selskabets formål er at drive kur og helsecenter, og anden i forbindelse hermed stående virksomhed [ ] 7. Ledelse 7.1. Selskabet ledes af en bestyrelse på 3-5 medlemmer, der vælges for et år ad gangen. Fratrådte medlemmer kan SIDE 5\n6 genvælges. Bestyrelsens honorar fastsættes af generalforsamlingen. [ ] 7.6. Bestyrelsen ansætter en direktion til at lede den daglige drift og fastsætter de nærmere vilkår for direktionens ansættelse samt reglerne for dennes kompetence [ ] På hjemmesiden for Læsø Kur og Helse fremgår det, at man på stedet kan benytte forskellige faciliteter såsom saltvandsbassin, saltbade, saltinhalation, dampbade, spabad og lignende. Endvidere tilbyder stedet en række behandlinger herunder massage, saltkur, lerindpakning, saltpeeling og lignende. Desuden tilbyder Læsø Kur og Helse forskellige psoriasisbehandlinger, i hvilken forbindelse der er tilknyttet sygeplejersker til stedet. Af det af KommuneKredit udstedte gældsbrev (kontrakt nr ) på kr. 1, er Læsø Fonden indsat som debitor og Læsø Kommune som garant. Følgende fremgår af skrivelse af 26. maj 2008 fra KommuneKredit til Læsø Fonden: Lån nr til finansiering af etablering af Læsø Kurog Helse. Under henvisning til skrivelse af 26. maj 2008 fremsendes vedlagt udkast til gældsbrev til Læsø Fonden stort DKK ,00. Lånet udbetales den 10. juni 2008 med DKK ,00. [ ] Kortfattet gengivelse af statsforvaltningens udtalelse: Indledningsvis bemærkes, at det tilsyn, der udøves af statsforvaltningen i henhold til kommunestyrelseslovens 47, stk. 1, er et retligt tilsyn. Statsforvaltningen fører således tilsyn med, at kommunalbestyrelserne overholder den lovgivning, der særligt gælder for offentlige myndigheder, herunder kommunale forskrifter, der er udstedt i medfør af denne lovgivning, jf. kommunestyrelsesloven 48, stk. 1. Statsforvaltningen kan således ikke tage stilling til, om de kommunale myndigheders sagsbehandling er rimelig eller hensigtsmæssig, eller til spørgsmål vedrørende skønsudøvelse, så længe skønnet udøves inden for de rammer, der er fastsat i lovgivningen. Statsforvaltningen kan heller ikke vurdere, om de kommunale myndigheders sagsbehandling er i overensstemmelse med god forvaltningsskik. SIDE 6\n7 Din henvendelse giver statsforvaltningen anledning til at tage stilling til lovligheden af den af den kommunale myndighed i Læsø stillede garanti i forbindelse med lån ydet til Læsø Fonden. Kommunal virksomhed kræver lovhjemmel. Denne hjemmel kan typisk findes i lov eller regler udstedt med hjemmel i lov. Såfremt et område ikke er reguleret i den skrevne lovgivning, finder de almindelige kommunalretlige grundsætninger om kommuners opgavevaretagelse, de såkaldte kommunalfuldmagtsregler, anvendelse. Spørgsmålet om, hvorvidt en kommunal myndighed lovligt kan yde garanti til en fond til dækning af udgifter i forbindelse med opførelse af et kur- og helsecenter, ses ikke reguleret i den skrevne lovgivning. Lovligheden heraf skal derfor afgøres efter kommunalfuldmagtsreglerne. De kommunale myndigheder har herefter adgang til at foretage visse dispositioner af økonomisk karakter uden lovhjemmel. Indenrigsministeriet har i brev af 23. december 2003 til et tilsynsråd bl.a. udtalt følgende vedrørende en kommunal myndigheds adgang til at yde støtte til en fond: Generelt udtalt, at en kommune uden lovhjemmel kan yde støtte til en fonds varetagelse af opgaver, som kommunen selv lovligt kunne varetage. Hvis fonden imidlertid også varetager ikkekommunale opgaver, skal kommunen sikre sig, at den kommunale støtte kun anvendes til varetagelsen af kommunale opgaver. En kommune kan endvidere yde støtte til dannelsen af en fond ved at yde tilskud til fondens grundkapital eller til andre etableringsudgifter. Det er dog en betingelse, at fonden udelukkende kan varetage opgaver, som kommunen selv kunne varetage. Dette skyldes, at et tilskud til en fonds grundkapital eller andre etableringsudgifter ikke som driftsstøtte kan forbeholdes udførelsen af en bestemt del af fondens virksomhed. Indenrigs- og Sundhedsministeriet bemærkede i den forbindelse, at 68 a i lov om kommuners styrelse giver kommunalbestyrelsen hjemmel til at udpege medlemmer af bestyrelsen for en fond, der varetager opgaver, som kommunen selv kan løse, uanset at fonden også varetager opgaver, som kommunenikke selv kan løse, såfremt kommunen har en interesse i den virksomhed, der udøves af fonden. Efter Indenrigs- og Sundhedsministeriets opfattelse giver bestemmelsen alene hjemmel til udpegning af medlemmer af bestyrelsen for fonde, der tillige varetager ikke-kommunale opgaver. Bestemmelsen kan således ikke efter ministeriets opfattelse antages at give hjemmel til, at kommunen tillige lovligt kan yde støtte til dannelsen af en sådan fond. Kommunen kan således alene yde støtte til en fonds grundkapital eller andre etableringsudgifter, hvis fonden alene varetager kommunale opgaver. SIDE 7\n8 Det er således en betingelse for kommunal støtte til fonde, at samtlige de aktiviteter, som varetages af fonden, lovligt ville kunne udføres af den kommunale myndighed selv, eller at støtten alene gives til de aktiviteter, som den kommunale myndighed lovligt selv ville kunne varetage. Af kontrakt nr fremgår det, at KommuneKredit har udstedt gældsbrev til Læsø Fonden på kr med Læsø Kommune som garant. Gældsbrevet vedrører således umiddelbart samtlige Læsø Fondens aktiviteter. Af skrivelse fra KommuneKredtit til Læsø Fonden af 26. maj 2008 fremgår det imidlertid, at lånet er optaget til finansiering af etablering af Læsø Kur og Helse. Under henvisning til skrivelsen fra KommuneKredit finder statsforvaltningen, at den af den kommunale myndighed i Læsø stillede garanti er tilstrækkeligt øremærket til alene at vedrøre anpartsselskabet Læsø Kur og Helse. Spørgsmålet er herefter, om Læsø Kur og Helse ApS er en aktivitet, som den kommunale myndighed i Læsø lovligt kan støtte. Det fremgår, at Læsø Kur og Helse er et anpartsselskab, hvis formål er at drive kur- og helsecenter og anden i forbindelse hermed stående virksomhed. 12 og 13 i lov om erhvervsfremme har følgende ordlyd, jf. lovbekendtgørelse nr. 602 af 24. juni 2005: 12. Kommunerne kan gennemføre og finansiere erhvervsserviceaktiviteter over for en åben kreds af iværksættere og virksomheder. Stk. 2. Den kommunale erhvervsservice kan bestå af information og vejledning om start, drift og udvikling af virksomhed samt virksomhedsoverdragelse. Endvidere kan afholdes netværksmøder, kurser og lignende kollektive arrangementer. Ydelserne må ikke virke konkurrenceforvridende i forhold til den rådgivning og de andre aktiviteter, der tilbydes af private rådgivere og kursusudbydere. Stk. 3. Kommunerne kan drive erhvervsservice som en del af kommunens forvaltning eller i regi af selvstændige juridiske enheder. 13. Kommunerne kan iværksætte erhvervsudviklingsaktiviteter, bl.a. inden for 1) innovation, videndeling og videnopbygning, 2) anvendelse af ny teknologi, 3) etablering og udvikling af nye virksomheder, SIDE 8\n9 4) udvikling af menneskelige ressourcer, herunder udvikling af regionale kompetencer, 5) vækst og udvikling i turismeerhvervet og 6) udviklingsaktiviteter i yderområderne. Stk. 2. Aktiviteterne skal iværksættes i overensstemmel se med 9, stk. 4 og 6. Aktiviteterne kan gennemføres i regi af selvstændige juridiske enheder. Stk. 2. Aktiviteterne skal iværksættes i overensstemmelse med 9, stk. 4 og 6. Aktiviteterne kan gennemføres i regi af selvstændige juridiske enheder. Med hjemmel i 13 i lov om erhvervsfremme kan kommunalbestyrelsen iværksætte erhvervsudviklingsaktiviteter. Erhvervsudviklingsaktiviteten skal være til gavn for en åben kreds af erhvervslivet i kommunen og må ikke virke konkurrenceforvridende i forhold til det private erhvervsliv, ligesom der ikke må ydes direkte finansiel støtte til enkelte erhvervsvirksomheder. Erhvervs- og Byggestyrelsen har den 27. maj 2010 afgivet en vejledende udtalelse i forbindelse med statsforvaltningens behandling af en anden sag. Styrelsen udtalte i den forbindelse, at en kommunalbestyrelse ikke lovligt kan yde (øremærket) støtte til et aktieselskab, uanset om selskabets aktiviteter ligger inden for det, som kommunalbestyrelsen lovligt ville kunne støtte i henhold til lov om erhvervsfremme 13. Begrundelsen herfor er, at i de tilfælde, hvor aktiviteterne varetages i aktieselskabsform, må det på baggrund af aktieselskabslovens 1 forudsættes, at aktiviteterne udøves med fortjeneste for øje, medmindre f.eks. selskabets vedtægter eller en aktionæroverenskomst indeholder bestemmelser om udbyttebegrænsning. Det er således en betingelse, at selskabet ikke har nogen tilskyndelse til at tjene penge, hvilket kun vil være opfyldt, hvis selskabets udbyttebetaling højst svarer til almindelig låneforrentning af den indskudte kapital. Se hertil Indenrigsministeriets udtalelse 2005 pkt Det fremgår, at Læsø Kur og Helse er registreret som et ApS. Under henvisning til at lov nr. 470 af om aktie- og anpartsselskaber (selskabsloven) i 1 sidestiller aktie- og anpartsselskaber som kapitalselskaber, er det statsforvaltningens opfattelse, at Læsø Kur og Helse ApS udøver aktiviteterne med fortjeneste for øje. Idet der henses til, at vedtægterne for Læsø Kur og Helse ApS ikke indeholder bestemmelser om udbyttebegræns- SIDE 9\n10 ning, finder statsforvaltningen, at der ikke kan ydes støtte til Læsø Kur og Helse ApS med hjemmel i lov om erhvervsfremme 13. Spørgsmålet er herefter om der uden lovhjemmel kan ydes støtte til Læsø Kur og Helse ApS efter kommunalfuldmagtsreglerne. En kommunal myndighed kan kun udføre eller støtte en aktivitet i det omfang, der er en kommunal interesse i aktiviteten, dvs. at den imødekommer et fælles behov i kommunen. Se hertil Kommunalret, 2002 af Jens Garde og Karsten Revsbech side 18 f. Det er endvidere almindeligt antaget, at kommunalfuldmagtsreglerne afgrænses af, hvad der traditionelt er betegnet som et almennyttekriterium. Dette kriterium indebærer, at en kommunal myndighed som udgangspunkt kun kan gennemføre foranstaltninger, der kommer det kommunale fællesskab til gode. Dette udgangspunkt indebærer, at den kommunale myndighed normalt ikke uden lovhjemmel kan gennemføre foranstaltninger, der udelukkende eller i det væsentligste er motiveret i varetagelse af individuelle interesser hos enkeltpersoner eller grupper af enkeltpersoner. Se hertil Indenrigsministeriets udtalelse 2006 pkt Det følger af kommunalfuldmagtsreglerne, at en kommune ikke uden lovhjemmel kan yde individuel støtte til erhvervsvirksomheder i form af tilskud, lån, garantistillelse og lignende. Det er fast antaget at indirekte støtte til private virksomheder - f.eks. ved en kommunes indskydelse af økonomiske midler i en erhvervsfond eller lignende, som har ydet lån, givet tilskud eller stillet garanti for en eller flere virksomheder i forbindelse med deres optagelse af lån - er ulovlig i samme omfang, som direkte økonomisk støtte ville være det. Se hertil Jens Garde og Karsten Revsbech i Kommunalret, 2002, side 66 ff. Det er således afgørende, om støtten ydes til en virksomheds aktiviteter eller til selve virksomheden. Hvis den kommunale myndighed ønsker at yde støtte til aktiviteter, som den kommunale myndighed i øvrigt lovligt kan støtte, skal det derfor påses, at støtten ikke går til andet end den pågældende aktivitet og dermed indebærer en indirekte støtte til virksomheden i sin helhed. Dette krav opfyldes, såfremt den kommunale myndighed yder støtte øremærket til bestemte aktiviteter. Den kommunale myndigheds støtte til Læsø Kur og Helse ApS i form af garanti til Læsø Fonden er øremærket til SIDE 10\n11 selve anpartsselskabet. Derimod er støtten ikke øremærket til visse af selskabets nærmere angivne aktiviteter. Statsforvaltningen finder herefter, at Læsø kommunalbestyrelse har ydet støtte til en enkelt virksomhed i sin helhed og ikke alene bestemte aktiviteter, som varetages af virksomheden. Statsforvaltningen skal herefter udtale, at den kommunale myndighed i Læsø ikke var berettiget til at yde den omhandlede garanti til Læsø Fonden. Statsforvaltningen skal anmode Læsø kommunalbestyrelse om at udtale, hvad kommunalbestyrelsen herefter agter at gøre i sagen. Det bemærkes, at en mulig løsning kunne være, at indføre bestemmelser om udbyttebegrænsning i vedtægten for Læsø Kur og Helse ApS. SIDE 11\nLone Mikkelsen fuldmægtig\nX 02-09- 2010 STATSFORVALTNINGEN NORDJYLLAND Henvendelse vedrørende tilskud til kommunal borgerportal Du har ved mail af 16. februar 2009 rettet henvendelse til statsforvaltningen som tilsynsmyndighed\nHerning Kommune Rådhuset Torvet 1 7400 Herning. i Messecenter Herning A/S.\nHerning Kommune Rådhuset Torvet 1 7400 Herning 07-09- 2009 TILSYNET STATSFORVALTNINGEN MIDTJYLLAND Vedr. Messecenter Herning A/S. X har ved mail af 7. december 2006 rettet henvendelse til Statsamtet Århus\nY 27. september 2010 Bestyrelsesformandens fødselsdagsreception. Du har ved mail af 31. marts 2010 rettet henvendelse til statsforvaltningen vedrørende Aalborg Lufthavns festligholdelse af bestyrelsesformandens\nFolketingsmedlem Y. Tivoli B. Du har ved brev af 16. december 2008 stillet spørgsmålstegn ved X Kommunes engagement i B.\nFolketingsmedlem Y 13. oktober 2009 STATSFORVALTNINGEN NORDJYLLAND Tivoli B. Du har ved brev af 16. december 2008 stillet spørgsmålstegn ved X Kommunes engagement i B. Kortfattet gengivelse af statsforvaltningens\nVedr.: Garanti for huslejebetaling, X Musikskole\nY 29-10- 04 TILSYNET Vedr.: Garanti for huslejebetaling, X Musikskole MED KOMMUNERNE I NORDJYLLANDS OG VIBORG AMTER Ved brev af 1. juni 2004 har Y Byråd anmodet om statsamtets godkendelse af, at Y Kommune\n- Der er 2 selvstændige projekter på banen. Et omkring Roskilde Inderfjord og et omkring Jyllinge Nordmark.\nGrontmij A/S Granskoven 8 2600 Glostrup att.: Dorthe Rømø Codex Advokater P/S Damhaven 5 B 7100 Vejle 5. maj 2014 Journalnr.:202925 Advokat: Mads Kobberø mko@codexlaw.dk Kystbeskyttelsesloven - kommunalfuldmagt\nZ - Kommune. Kortfattet gengivelse af statsforvaltningens vejledende udtalelse\nZ - Kommune 11. marts 2008 Z Kommune har under et møde med direktøren for Statsforvaltningen Nordjylland den 28. februar 2008 spurgt statsforvaltningen, om kommunen lovligt vil kunne betale for sagsomkostninger\nDet er oplyst, at den tidligere Y Kommune tegnede børneulykkesforsikringer,\nY Ved e-mail af 4. april 2007 har Y Kommune rettet henvendelse til Statsforvaltningen Nordjylland vedrørende kommunens adgang til at godtgøre forældre de udgifter, de måtte få i forbindelse med hændelige\nMorsø Kommunalbestyrelse Jernbanevej 7 7900 Nykøbing M 3. maj 2010 Støtte til befordring af gymnasie- og EUC-elever. Statsforvaltningen har undersøgt spørgsmålet om lovligheden af en beslutning i Morsø\nRingkøbing-Skjern Kommunalbestyrelse Ved Fjorden 6 6950 Ringkøbing\nRingkøbing-Skjern Kommunalbestyrelse Ved Fjorden 6 6950 Ringkøbing Vejledende udtalelse om, hvorvidt Ringkøbing-Skjern Kommune vederlagsfrit kan overdrage areal til innovationscenter ejet af erhvervsdrivende\nHenvendelse om ydelse af ansvarlige lån til opførelse af rekreativt anlæg\n2014-207405 Dato: 19-05- 2015 Tilsynet Henvendelse om ydelse af ansvarlige lån til opførelse af rekreativt anlæg Advokatfirmaet X har på vegne af kommunerne Dragør, Frederiksberg, Hvidovre, København og\nY Kommune. Brev fra Y Kommune vedrørende annoncer i Månedsmagasinet W.\nY Kommune Brev fra Y Kommune vedrørende annoncer i Månedsmagasinet W. 19. marts 2007 På foranledning af en artikel i Nordjyske Stiftstidende, samt en kopi af henvendelse til erhvervsdrivende fra Y Kommune\nAnkestyrelsens brev til Aarhus Kommune om borgeres betaling for private ture i botilbud\nAnkestyrelsens brev til Aarhus Kommune om borgeres betaling for private ture i botilbud Dato: 03-07-2017 Henvendelser vedrørende kommuners og regioners opkrævning af betaling fra borgere i botilbud for\nVedrørende Aalborg Lufthavn a.m.b.a.s fødselsdagsreception for bestyrelsesformanden\nBent Øberg Fasanvej 4 9000 Aalborg Sagsnr. 2012-00457 Doknr. 79302 Dato 15-04-2013 Vedrørende Aalborg Lufthavn a.m.b.a.s fødselsdagsreception for bestyrelsesformanden I breve af 29. september og 10. november\nStatsforvaltningens brev til en advokat 2015-39581 Dato: 10-02-2017 Henvendelse vedrørende Halsnæs Kommunes mulighed for at stille garanti for Hundested Havn I/S Du har som repræsentant for Halsnæs Kommune


Findes der en rigtig kristen tro og livsstil? | Luthersk Mission\nFindes der en rigtig kristen tro og livsstil?\n"Kan vi så egentlig vide noget om noget som helst? Kan vi tillade os at sige noget om, hvad der er rigtigt og forkert, når det drejer sig om kristen tro og livsstil?" Disse spørgsmål giver Budskabet nr. 3/2021 et bud på.\nDet tredje nummer af Budskabet i 2021, som netop er på gaden, har fokus på, at vi lever i en tid og en kultur med mange forskellige meninger\n02/07/2021 / Ole Solgaard os@dlm.dk\nVi lever i en tid og en kultur med mange forskellige meninger. I samfundet, på tværs af kirker og mere internt i kristne menigheder og organisationer.\nDer er altid mindst to ”kloge hoveder”, der mener noget forskelligt.\nKan vi så egentlig vide noget om noget som helst? Kan vi tillade os at sige noget om, hvad der er rigtigt og forkert, når det drejer sig om kristen tro og livsstil?\nDen slags tanker og spørgsmål er omdrejningspunktet i tre artikler i det nyeste nummer af Budskabet, der denne gang har temaet: ”Der er jo så mange meninger …”\nGiver det egentlig mening at hævde, at Bibelen er klar – i en tid, hvor alt fortolkes og debatteres? ”Ja”, mener Kristoffer H. Enevoldsen, der er frimenighedspræst i Aroskirken i Aarhus og redaktør af TilLiv.dk. Han begrunder det blandt andet på følgende måde i sin temaartikel:\n”Fordi vores evne til at kommunikere har sit ophav i, at vi er skabt i den treenige Guds billede, så må Gud også selv evne det. Det giver ikke mening, at mennesker formår at skrive forståelige love, litterære mesterværker og kærestebreve, men at han ikke selv kan. Og hvis Gud kan, og hvis han har noget på hjerte til de skabninger, han elsker, følger det deraf, at han kommunikerer dette klart. Hvis ikke, ville han jo være forvirringens Gud.”\nRummelighed og fasthed\nTemaet belyses også af Carsten Hjorth Pedersen, der er daglig leder af Kristent Pædagogisk Institut. Han giver i sin artikel nogle pejlemærker til, hvordan man som kristen kan navigere i tidens relativistiske strømninger.\nHøjskoleforstander Henrik Nymann Eriksen reflekterer i sin temaartikel over, hvordan man både kan være rummelig over for andre, der lever eller tror anderledes end en selv, og samtidig være tydelig om, at kristen tro ikke er hvad som helst.\nMagasinet indeholder også refleksioner om historiens gang, søndagen, Tredje Mosebog, nådemiddelkristendom, genoplivning ved hjertestop og meget andet.\nHele Budskabet 3/2021 kan læses online her af abonnenter. Har du ikke abonnement, kan du via samme link se, hvordan du får det.\nEt ekko af tilgivelse\n
Tilgivelse er et centralt ord i kristen sammenhæng, men det kan være svært at tage imod tilgivelsen – uanset om den er fra Gud eller fra andre mennesker. Og det er ikke mindre svært at række en tilgivende hånd til dem, der har gjort noget ondt mod os selv.


Motorsporten.dk - Special Saloon Car - De store drenge og en pige skuffede ikke\n16 biler stillede til start til Åbningsløbet på Jyllandsringen, de levede i den grad op til det klassen er kendt for. Fart, fair, men tæt race og ikke mindst overraskelser.\nKvalifikationen om lørdagen, gav anledning til et stykke SSC historie, da Louise Frost blev den første kvinde til at tage pole position. Det gjorde hun i sin Supertourismo-racer, med få hundrededele ned til en af weekendens andre overraskelser, Magnus Holmgaard i sin Golf TCR bil.\nFørste heat blev kørt i den bagene eftermiddagssol, og den altid rullende start var intens. de første fire kørte nærmest ind i første sving samtidig, her havde Christian Siepmann i sin BMW, og Johnny Pedersen, to fantastiske starter. Bedst ud af det kom der fra sin femte position tog føringen efter blot to omgange. Midt i løbet måtte vi se Johnny Pedersens flotte Porsche parkeret i autoværnet. Dette bragte sæsonens første safety car på banen, under denne periode skulle der også vise sig at være drama. Morten Straarup som ellers så overlegent havde taget føringen i sin Aquila, måtte udgå grundet et løst kølerdæksel, S-T køreren Frederik Normann havde kontakt med en anden konkurrent under safety car og måtte derefter se sig udelukket.\nSlutresultatet, blev derfor første generelle sejr nogensinde til Christian Siepmann, dermed også sejren i EXTREME.\nI GT-B gik sejren til Johannes Graversen som havde startet bagerst, og oveni det havde han også en snurretur, så mon ikke veteranen var glad for udfaldet alligevel. I S-T var det suveræne Magnus Holmgaard der vandt, mens Hans Hartmann og fødselaren Anders Christensen, som rundede 75 år, sluttede podiet af.\nDa søndagens første heat blev skudt i gang, tog Morten Straarup teten, og fuldførte sin Aquila dominans fra start til slut. dermed vinder han heat 2.\nom den generelle 2. plads blev der kæmpet en hård kamp mellem Siepmann i sin fragtmandsblå BMW og Graversen i den lille, men voldsomme Fiat. Her lykkes det på aller sidste omgang at komme forbi, da Christian Siepmann lavede en lille fejl på det nye stykke. Dermed tog Johannes Graversen sejren i GT-B.\nMagnus Holmgaard viste igen TCR bilens dominans og vandt Super Touring, foran Hans Hartmann, der i dette heat så lidt mere fra konkurrent Frederik Normann, som havde fået samlet BMWen efter det ulykkesramte heat 1.\nWeekendens 3. og dermed sidste heat, blev endnu en gang domineret, af den grønne og sorte Aquila med Morten Straarup i bilen. Michael Bergmann vidste at Porscherne virkelig kunne være med til tops og kom derfor ind som 2’er i EXTREME foran en hårdt kæmpende Christian Siepmann, som fik sidespejlende fulde af Louise Frost til sidst, tilsyneladende kæmpede han meget med BMWen på de sidste omgange.\nI GT-B gjorde Johannes rent bord for weekenden, selv med en snurretur, lykkedes det ham at vinde 3x førstepladser. Nils Davidsen tog i weekendens 3x 2. pladser og podiet blev sluttet af af Jesper Blom med 3x 3. pladser i sin Porsche Cayman GT4.\nI Super Touring tog Holmgaard Motorsport 3x førstepladser med sublim kørsel, heldigt for konkurrenterne Hans Hartmann Petersen og Frederik Normann er han gæstekører og scorer dermed ikke point for weekenden.\nNæste løb er den 9-10 juni på den kuperede Ring Djursland


Træskibsejere bekymrede | TV 2 Fyn\nEjeren af Havgassen, Lauge Damstrup, Svendborg, frygter for de gamle træskibes fremtid\nEjerne af bevaringsværdige skibe frygter, at de gamle træskibe forsvinder, når de nuværende ejere efterhånden går på pension. Ingen vil overtage skibene.\n27. feb 2012 kl. 11:36\nIdag findes der omkring 400 gamle joller og sejlskibe i Danmark, som for de flestes vedkommende er bevaret af entusiaster, der har lagt tusindvis af timers arbejde og store summer penge i dem siden 70erne.\n- Nu er disse "træskibstosser" ved at nå pensionsalderen og skal til at sælge deres livsværk; men til hvem?, spørger Lauge Damstrup fra Svendborg, der ejer skibet Havgassen.\nYngre generationer, som har interesse for de stolte skibe, holder sig fra at investere tid og penge i dem, og det forstår Lauge Damstrup godt.\n- Jeg har ikke tal på, hvor mange af mine kolleger, der har lidt økonomisk skibbrud i de forgangne 40 år i forsøget på at bevare et stort og betydningsfuldt stykke Danmark, siger han.\nHan tilføjer, at hvis yngre mennesker spørger ham til råds, vil han fraråde dem at tage risikoen, som er vokset med finanskrisen.\nLauge Damstrup peger på, at der ville blive et ramaskrig, hvis der ikke blev skiftet vinduer på Kronborg. Eller hvis Rundetårn blev hugget op.\nHan savner politikernes interesse for og viden om, hvad det indebærer at bevare et gammelt træskib.\n- Stod det til mig, var det en statslig opgave, siger han.\n- Det er en selvfølge, at vikingeskibsvrag, Dybbøl Mølle og andre danske seværdigheder skal bevares, så hvorfor er vi nu så tæt på at miste en dansk kulturskat som de gamle træskibe, spørger han.


Øllets Dag, lørdag den 5. september 2009.\nØllets Dag 2009 fejres i gågaden fra kl. 11. Der er planlagt en Beer Walk med start kl. 13. Turen er i år delt op i 3 del-ture. Første del er en tur rundt i Frederikshavn med smagsprøver på byens dejlige ølværtshuse. 2. del er en sviptur til Det Bette Ølhus og Café i Aalbæk (med toget) og endelig er 3. del fælles aftensmad et eller andet sted i området.\nMan kan deltage i alle 3 dele eller købe billet til det enkelte arrangement, alt efter hvad man vil deltage i.\nIgen i år fejres Øllets dag med en BEERWALK - se plakaten her!\nDen 5. september er der gratis rundvisning og ølsmagning på Bryghus Horsens\nKl. 18 til 20. Ølsmagningen ledes at medstifter af Danske Ølentusiaster, redaktør af ØLentusiasteN, ølskribent i Ekstra Bladet m.m., Ole Madsen.\nDesuden 1 gratis øl på Den Gyldne Hest mellem kl. 11 og 15.\nMedens du venter på dette formidable tilbud er der mulighed for at få lidt godt at spise/drikke hos Hekkenfeldt i Graven – 1 burger + 1 glas Hekkenfeldt Dark\neller hos Venezia i Borgergade – 1 pizza + 1 glas Bryghus Horsens\nDagens tilbud er 99 kr.\nØllets Dag vil blive markeret af flere af de gode ølsteder, der er allerede vist interesse fra Havnens Vin og Tobakhus, Havnegade 37, der holder deres\nårlige marked på denne dag og herved er med til at markere dagen.\nDerek Mathhews fra You'll Never Walk Alone i Kolding vil skænke smagsprøver,\naf det store sortiment i engelske, skotske og tyske øl. Bøgedal Bryghus er repræsenteret af Gitte Holmboe, der har forskellige øl med og\nKlaus fra Kvajj Bryggeriet i Vejle kommer også med smagsprøver.\nLokalafdelingen vil være til stede i byen med repræsentanter fra den lokale bestyrelse, som vil uddele smagsprøver.\nI Fredericia fejrer den nyoprettede lokalafdeling for første gang Øllets Dag. Det sker kl. 10-16 på Ryes Plads foran Den Engelske Pub. Her vil 10 bryggerier være repræsenteret - alt lige fra lokale håndbryggere til små mikrobryggerier og til landets største bryggeri - der også er lokalt.\nCarlsberg holder ekstraordinært åbent hus på dagen. Billetter hertil kan købes i dagene før Øllets Dag på Den Engelske Pub.\nFredericia Tyrolerlaug deltager også med en stand, hvor man ud over en gang "naglen" også kan reservere plads til den kommende Oktoberfest i Fredericia.\n...læs mere på http://fredericia.ale.dk\nKolding er som sædvanlig på dn anden ende i anledning af Øllets Dag - lokalafdelingen og City Kolding står for en række arrangementer, samlet under overskriften Øliaden - der bydes bl.a. på følgende:\n• Tysk Otoberfest med live tyrolermusik i et stort festtelt med plads til 800 mennesker.\n• Øllets Dag for mikrobryggerier med smagsprøver i byens strøggader.\n• Ølsmagning med Mick Schack.\n• Afstemning og Kåring af Årets Kolding Bryg.\n• ½ km øl i om fredag den 4. fra kl 16:00 - 23:00\nI anledning af at Danske Ølentusiaster fejrer fødselsdag, afholder lokalafdelingen en mini-ølfestival på Torvet. Der kommer flere lokale bryggerier for at præsentere deres øl.\nDerudover vil der være en lille pubcrawl rundt til nogle af Esbjerg øloaser.\nFestivalen vil forgå i den kendte festival stil, hvor der udleveres øl mod poletter. Poletterne og smageglas købes hos Danske Ølentusiasters stand på Torvet.\nSmageglas med 2 poletter kr. 25,- / 1 polet kr. 10,-\n...læas mere på http://esbjerg.ale.dk\nDen årlige helligdag, Øllets Dag, (ihvertfald i ølnyder-kredse) fejres i Varde sammen med Kulturugen således at det i år bliver fredag den 4. september.\nSæt allerede nu kryds i kalenderen og kig ned på Torvet og hils på bestyrelsen, andre Ølentusiaster og smag lidt godt øl.\n...læa mere på http://varde.ale.dk\nSidste år afholdt lokalafdelingen på Øllets dag, i forbindelse med Maritime Dage, en Ølmesse på Havnen i Sønderborg. Det blev en kanon succes, eftersom hele 380 personer deltog. I år bliver det endnu større. Lokalafdelingen slår teltet op på Rådhuspladsen i Sønderborg, hvor ølmessen bliver fra kl 11 til kl 17. Ølmessen indgår i Høstmarkedet, der arrangeres af Sønderborg Handel.\nKonceptet er ligesom sidste år. Lokale bryggerier, ølforhandlere og -importører præsenterer deres øl, og smagsprøver kan erhverves mod afleverering af en polet.\nI anledning af Øllets dag deltager DØE Svendborg i åbent hus på Gundestrup Mejeri og Bryghus. I dagens løb vil der være rundvisning i mejeri og bryggeri samt smagsprøver af øl, brød og ost, herunder Gundestrups præmierede rygeost. Udover Danske Ølentusiaster deltager også Svendborg Bryglaug, Hancock-depotet v/ Leif Laustsen og Gerners Konditori.\nSå kig forbi til en snak om øl og håndbryg og smag fremragende øl, ost og brød. Det foregår på Gundestrup Mejeri & Bryghus lørdag d. 5. september kl. 10-16\n...læs mere på http://svendborg.ale.dk\nLokalafdeling Hillerød afholder, i samarbejde med Regionen, Øllets Dag som en del af Fuglebjerggaards Høstmarked, lørdag d. 5. og søndag d. 6. september, 10-17. Adressen er Hemmingstrupvej 8 - 3200 Helsinge.\nSe mere her: http://www.fuglebjerggaard.dk/harvest2009program.htm\n...eller læs mere på http://hilleroed.ale.dk\nPå Øllets Dag vil Lokalafdeling Halsnæs i samarbejde med Halsnæs Bryghus fejre dagen ved at sælge smagsprøver i ”Kontoret” på Halsnæs Bryghus, Nordre Beddingsvej 35, 3390 Hundested.\nDer vil blive solgt smagsprøver på øl fra Beer Here, Amager Bryghus, Herslev Bryghus og Rørvig Bryghus, samt mulighed for at smage på bl.a. Tysk røgøl fra Bamberg. Dertil kommer premiere på ny øl fra Halsnæs Bryghus samt lokalt håndbryg. Der vil være muligheder for at få overraskelser med øl i med hjem.\nPrisen på smagsprøver er 10 kr. pr. styk dog med rabat på 5 for 40 kr.